સ્ત્રી વગર પુરુષ અધૂરો છે. માતા વગર પિતા અધૂરા છે. રાધા વગર કૃષ્ણ અધૂરો છે. અને સીતા વગર રામ અધૂરા છે. પ્રકૃતિ વગર પરમેશ્વર અધૂરા છે અને જીવ વગર શિવ અધૂરા છે. લોકો ભલે કૃષ્ણને ભજે કે રામનાં ભજન ગાય, પરમેશ્વરને પૂજે કે શિવને આરાધે….. પણ તે બધા પોતાના સ્ત્રી-પાત્રો વગર તો અપૂર્ણ જ છે.આજકાલ તો દરેક ક્ષેત્રમાં સ્ત્રીઓ આગળ વધી રહી છે. ગૃહિણી, શિક્ષિકા કે મંત્રી જેવા ચીલાચાલુ રોલની સાથેસાથે તે હવે વિજ્ઞાની, સંચાલિકા, વેપારી જેવા અનેક નવલા રોલમાં પણ પોતાની રોશની પાથરી રહી છે.